CELEX: 32017L0164
Language: mt
Date: 2017-01-31 00:00:00
Title: Direttiva tal-Kummissjoni (UE) 2017/164 tal-31 ta' Jannar 2017 li tistabbilixxi r-raba' lista ta' valuri tal-limitu indikattivi ta' esposizzjoni minħabba x-xogħol skont id-Direttiva tal-Kunsill 98/24/KE, u li temenda d-Direttivi tal-Kummissjoni 91/322/KEE, 2000/39/KE u 2009/161/UE (Test b'rilevanza għaż-ŻEE. )

1.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 27/115
            
         DIRETTIVA TAL-KUMMISSJONI (UE) 2017/164
   tal-31 ta' Jannar 2017
   li tistabbilixxi r-raba' lista ta' valuri tal-limitu indikattivi ta' esposizzjoni minħabba x-xogħol skont id-Direttiva tal-Kunsill 98/24/KE, u li temenda d-Direttivi tal-Kummissjoni 91/322/KEE, 2000/39/KE u 2009/161/UE
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 98/24/KE tas-7 ta' April 1998 dwar il-protezzjoni tas-saħħa u s-sigurtà tal-ħaddiema mir-riskji li għandhom x'jaqsmu mal-aġenti kimiċi fuq il-post tax-xogħol (“Id-Direttiva 98/24/KE”) (1), u b'mod partikolari l-Artikolu 3(2) tagħha,
   Billi:
   
               (1)
            
            
               Skont id-Direttiva 98/24/KE, il-Kummissjoni għandha tipproponi miri tal-Unjoni fil-forma ta' valuri tal-limitu indikattivi ta' esposizzjoni minħabba x-xogħol (IOELVs) li jridu jiġu stabbiliti fil-livell tal-Unjoni, biex il-ħaddiema jitħarsu minn riskji ġejjin minn espożizzjoni għal sustanzi kimiċi perikolużi.
            
         
               (2)
            
            
               L-Artikolu 3(2) tad-Direttiva 98/24/KE jagħti s-setgħa lill-Kummissjoni biex tistabbilixxi jew tirrevedi l-valuri tal-limitu indikattivi (IOELVs), filwaqt li tqis id-disponibbiltà tal-metodi tat-teknika tal-kejl, permezz ta' miżuri adottati f'konformità mal-proċedura stabbilita fl-Artikolu 17 tad-Direttiva tal-Kunsill 89/391/KEE (2).
            
         
               (3)
            
            
               Il-Kummissjoni hija assistita f'din il-ħidma mill-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol (SCOEL), imwaqqaf bid-Deċiżjoni tal-Kummissjoni 2014/113/UE (3).
            
         
               (4)
            
            
               Skont id-Direttiva 98/24/KE “Valur tal-limitu ta' esposizzjoni minħabba x-xogħol” tfisser, għajr jekk speċifikat xort'oħra, il-limitu tal-medja ponderata skont il-ħin tal-konċentrazzjoni ta' aġent kimiku fl-arja ġewwa ż-żona tat-teħid tan-nifs ta' ħaddiem b'relazzjoni ma' perjodu referenzjarju speċifikat.
            
         
               (5)
            
            
               L-IOELVs huma valuri bbażati fuq is-saħħa tal-limitu tal-espożizzjoni fuq ix-xogħol li l-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol jikseb mill-aħħar dejta xjentifika disponibbli u li jiġu adottati mill-Kummissjoni skont id-disponibbiltà tat-tekniki tal-kejl. Dawn huma livelli limiti ta' espożizzjoni li taħthom, b'mod ġenerali, ma jkunu mistennija ebda effett detrimentali għal kwalunkwe aġent kimiku wara espożizzjoni għal żmien qasir jew ta' kuljum matul iż-żmien ta' ħajja professjonali. Dawn huma għanijiet tal-Unjoni u huma mfassla biex jiġu assistiti dawk li jimpjegaw, biex jiddeterminaw u jivvalutaw ir-riskji u fl-implimentazzjoni ta' miżuri preventivi u protettivi skont id-Direttiva 98/24/KE.
            
         
               (6)
            
            
               Skont ir-rakkomandazzjonijiet tal-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol, l-IOELVs huma stabbiliti skont perjodu referenzjarju ta' tmien sigħat bħala medja ponderata skont il-ħin (valuri tal-limitu ta' esposizzjoni għal żmien twil) u, għal ċerti aġenti kimiċi, għal perjodi referenzjarji iqsar, b'mod ġenerali medja ponderata skont il-ħin ta' ħmistax-il minuta (valuri tal-limitu ta' esposizzjoni għal żmien qasir), biex jitqiesu l-effetti li jiġu minn espożizzjoni għal żmien qasir.
            
         
               (7)
            
            
               Għal kull aġent kimiku li għalih l-IOELV ġie stabbilit fil-livell tal-Unjoni, l-Istati Membri huma mitluba jistabbilixxu valur tal-limitu nazzjonali ta' esposizzjoni minħabba x-xogħol. Huma u jagħmlu dan, għandhom jieħdu inkunsiderazzjoni l-valur tal-limitu tal-Unjoni, filwaqt li jiddeterminaw in-natura tal-valur tal-limitu nazzjonali f'konformità mal-leġiżlazzjoni u l-prattika nazzjonali.
            
         
               (8)
            
            
               L-IOELVs huma parti importanti mill-arranġamenti ġenerali għall-protezzjoni tal-ħaddiema kontra riskji għas-saħħa minn espożizzjoni għal sustanzi kimiċi perikolużi.
            
         
               (9)
            
            
               Skont l-Artikolu 3 tad-Direttiva 98/24/KE, il-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol ivvaluta r-relazzjoni bejn l-effetti tas-saħħa tal-aġenti kimiċi elenkati f'wieħed u tletin entrata fl-Anness ta' din id-Direttiva u l-livell ta' espożizzjoni fuq ix-xogħol u rrakkomanda għal dawn l-aġenti kimiċi kollha, li jiġu stabbiliti l-IOELVs għar-rotta respiratorja ta' espożizzjoni skont perjodu referenzjarju ta' tmien sigħat medja ponderata skont il-ħin. Għalhekk huwa xieraq li jiġu stabbiliti valuri tal-limitu ta' espożizzjoni għal terminu ta' żmien twil għal dawk l-aġenti kollha fl-Anness ta' din id-Direttiva.
            
         
               (10)
            
            
               Għal xi wħud minn dawk l-aġenti kimiċi, il-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol rrakkomanda wkoll l-istabbiliment ta' dawn il-valuri tal-limitu fir-rigward ta' perjodi referenzjarji iqsar u/jew ta' osservazzjonijiet dwar il-ġilda.
            
         
               (11)
            
            
               Erbgħa minn dawk l-aġenti kimiċi — il-monossidu tan-nitroġenu, id-diidrossidu tal-kalċju, l-idrur tal-lizju u l-aċidu aċetiku — huma attwalment elenkati fl-Anness tad-Direttiva tal-Kummissjoni 91/322/KEE (4).
            
         
               (12)
            
            
               Wieħed minn dawk l-aġenti kimiċi, 1,4-diklorobenżen, bħalissa huwa elenkat fl-Anness tad-Direttiva tal-Kummissjoni 2000/39/KE (5).
            
         
               (13)
            
            
               Ieħor minn dawk l-aġenti kimiċi, il-bisfenol A, bħalissa huwa elenkat fl-Anness tad-Direttiva tal-Kummissjoni 2009/161/UE (6).
            
         
               (14)
            
            
               Għal dawk l-aġenti l-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol irrakkomanda l-istabbiliment ta' IOELVs ġodda. Huwa għalhekk xieraq li jiġu inklużi valuri riveduti ta' limitu għal dawk is-sitt aġenti kimiċi fl-Anness ta' din id-Direttiva u li jitħassru l-entrati ta' dawk l-aġenti kimiċi mill-Annessi tad-Direttivi 91/322/KEE, 2000/39/KE u 2009/161/UE.
            
         
               (15)
            
            
               Għal wieħed mill-aġenti kimiċi elenkati fil-wieħed u tletin entrata fl-Anness ta' din id-Direttiva, l-aċidu akriliku, il-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol irrakkomanda valur tal-limitu ta' esposizzjoni għal żmien qasir b'rabta ma' perjodu referenzjarju ta' minuta. Għalhekk huwa xieraq li jiġi stabbilit valur tal-limitu ta' esposizzjoni għal żmien qasir għal dan l-aġent kimiku fl-Anness ta' din id-Direttiva.
            
         
               (16)
            
            
               Għal ċertu sustanzi, hemm bżonn li tittieħed f'kunsiderazzjoni l-possibbiltà ta' penetrazzjoni minn ġol-ġilda sabiex jiġi żgurat l-aqwa livell ta' ħarsien possibbli. Fost l-aġenti kimiċi elenkati fil-wieħed u tletin entrata fl-Anness ta' din id-Direttiva, il-Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol identifika l-possibbiltà ta' assorbiment sinifikanti mill-ġilda għat-trinitrat tal-gliċerol, it-tetraklorur tal-karbonju, iċ-ċjanur tal-idroġenu, il-klorur tal-metilin, in-nitroetan, il-1,4-diklorobenżen, il-format tal-metil, it-tetrakloroetilen, iċ-ċjanur tas-sodju u ċ-ċjanur tal-potassju. Għalhekk huwa xieraq li jiġu stabbiliti fl-Anness ta' din id-Direttiva notazzjonijiet li jindikaw il-possibbiltà ta' assorbiment sinifikanti mill-ġilda għal dawn l-aġenti kimiċi, b'żieda mal-IOELVs.
            
         
               (17)
            
            
               Il-Kumitat Konsultattiv dwar is-Saħħa u s-Sigurtà fuq il-Post tax-xogħol (7), ikkonsultat skont l-Artikolu 3(2) tad-Direttiva 98/24/KE, irrikonoxxa li kien hemm tħassib dwar il-fattibilità teknika tal-IOELVs proposti għall-monossidu tan-nitroġenu u d-diossidu tan-nitroġenu fix-xogħol tal-minjieri u tat-tħaffir ta' mini taħt l-art, u għall-monossidu tal-karbonju fix-xogħol tal-minjieri taħt l-art. Il-kumitat irrikonoxxa wkoll li bħalissa hemm sfidi marbuta mad-disponibilità ta' metodoloġiji ta' kejl li jistgħu jintużaw biex juru l-konformità mal-valur tal-limitu propost għad-diossidu tan-nitroġenu f'ambjenti tax-xogħol tal-minjieri u tat-tħaffir tal-mini taħt l-art. Huwa għalhekk xieraq li l-Istati Membri jitħallew jagħmlu użu minn perjodu tranżitorju fir-rigward tal-implimentazzjoni tal-valuri tal-limitu stabbiliti għall-monossidu tan-nitroġenu, għad-diossidu tan-nitroġenu u għall-monossidu tal-karbonju f'xogħol ta' minjieri u ta' tħaffir ta' mini taħt l-art fl-Anness ta' din id-Direttiva. Matul dak il-perjodu tranżitorju, l-Istati Membri jistgħu jkomplu japplikaw l-valuri tal-limitu eżistenti, minflok ma jiġu applikati dawk stabbiliti fl-Anness ta' din id-Direttiva.
            
         
               (18)
            
            
               Skont id-Dikjarazzjoni Politika Konġunta tat-28 ta' Settembru 2011 tal-Istati Membri u tal-Kummissjoni dwar id-dokumenti ta' spjegazzjoni (8), l-Istati Membri ntrabtu li, f'każijiet ġustifikati, jressqu n-notifika tal-miżuri ta' traspożizzjoni tagħhom flimkien ma' dokument wieħed jew aktar li jispjegaw ir-relazzjoni bejn il-komponenti ta' direttiva u l-partijiet korrispondenti tal-istrumenti ta' traspożizzjoni nazzjonali.
            
         
               (19)
            
            
               Fir-rigward ta' din id-Direttiva, il-Kummissjoni tqis li t-trażmissjoni ta' dawn id-dokumenti f'forma ta' tabella li turi l-korrelazzjoni bejn il-miżuri nazzjonali u din id-Direttiva hija ġġustifikata, minħabba li għal ċerti aġenti diġà jeżistu valuri nazzjonali ta' limitu tal-esposizzjoni minħabba x-xogħol fil-leġiżlazzjoni nazzjonali, u minħabba d-diversità u n-natura teknika tal-istrumenti legali fil-livell nazzjonali biex jiġu stabbiliti valuri tal-limitu ta' esposizzjoni minħabba x-xogħol.
            
         
               (20)
            
            
               Il-Kumitat Konsultattiv dwar is-Sigurtà u s-Saħħa fuq il-Post tax-Xogħol ta l-opinjonijiet tiegħu fis-27 ta' Novembru 2014 u fil-21 ta' Mejju 2015.
            
         
               (21)
            
            
               Il-miżuri stipulati f'din id-Direttiva huma bi qbil mal-opinjoni tal-Kumitat dwar il-Progress Tekniku stabbilit skont l-Artikolu 17 tad-Direttiva tal-Kunsill 89/391/KEE.
            
         ADOTTAT DIN ID-DIRETTIVA:
   Artikolu 1
   Ir-raba' lista ta' valuri tal-limitu indikattivi ta' esposizzjoni minħabba x-xogħol tal-Unjoni hija b'dan stabbilita għall-aġenti kimiċi elenkati fl-Anness.
   Artikolu 2
   L-Istati Membri għandhom jistabbilixxu valuri tal-limitu indikattivi nazzjonali ta' esposizzjoni minħabba x-xogħol għall-aġenti kimiċi elenkati fl-Anness, b'konsiderazzjoni tal-valuri tal-limitu tal-Unjoni..
   Artikolu 3
   Fl-Anness tad-Direttiva 91/322/KEE, ir-referenzi għall-aċidu aċetiku, għad-diidrossidu tal-kalċju, għall-idrur tal-lizju u għall-monossidu tan-nitroġenu huma mħassra b'effett mill-21 ta' Awwissu 2018, suġġett għall-Artikolu 6(2)(a).
   Artikolu 4
   Fl-Anness tad-Direttiva 2000/39/KE, ir-referenza għall-1,4-diklorobenżen hija mħassra b'effett mill-21 ta' Awwissu 2018.
   Artikolu 5
   Fl-Anness tad-Direttiva 2009/161/UE, ir-referenza għall-bisfenol A hija mħassra b'effett mill-21 ta' Awwissu 2018.
   Artikolu 6
   1.   Fix-xogħol tal-minjieri u t-tħaffir tal-mini taħt l-art, l-Istati Membri jistgħu jibbenefikaw minn perjodu tranżitorju li jintemm sa mhux aktar tard mill-21 ta' Awwissu 2023, fir-rigward tal-valuri tal-limitu għall-monossidu tan-nitroġenu, għad-diossidu tan-nitroġenu u għall-monossidu tal-karbonju.
   2.   Matul il-perjodu tranżizzjonali msemmi fil-paragrafu 1, l-Istati Membri jistgħu jibqgħu japplikaw dan li ġej, minflok ma japplikaw il-valuri tal-limitu stabbiliti fl-Anness:
   
               (a)
            
            
               fir-rigward tal-monossidu tan-nitroġenu: il-valuri tal-limitu eżistenti stabbiliti skont l-Anness tad-Direttiva 91/322/KEE;
            
         
               (b)
            
            
               fir-rigward tad-diossidu tan-nitroġenu u tal-monossidu tal-karbonju: il-valuri nazzjonali ta' limitu fis-seħħ fl-1 ta' Frar 2017.
            
         Artikolu 7
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sa mhux aktar tard mill-21 ta' Awwissu 2018.
   Għandhom jikkomunikaw minnufih lill-Kummissjoni t-test ta' dawk id-dispożizzjonijiet u għandhom jressqu n-notifika tagħhom flimkien ma' dokument wieħed jew aktar ta' spjegazzjoni fil-forma ta' tabelli li juru l-korrelazzjoni bejn id-dispożizzjonijiet u din id-Direttiva.
   Meta dawk id-dispożizzjonijiet jiġu adottati mill-Istati Membri, għandu jkun fihom referenza għal din id-Direttiva jew ikunu akkumpanjati minn din ir-referenza dakinhar tal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 8
   Din id-Direttiva għandha tidħol fis-seħħ fl-għoxrin (20) jum wara dak tal-pubblikazzjoni tagħha f' Il-Ġurnal Uffiċjali tal-Unjoni Ewropea.
   Artikolu 9
   Din id-Direttiva hija indirizzata lill-Istati Membri.
   
      Magħmul fi Brussell, il-31 ta' Jannar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 131, 5.5.1998, p. 11.
   
      (2)  Id-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, p. 1).
   
      (3)  Id-Deċiżjoni tal-Kummissjoni 2014/113/UE tat-3 ta' Marzu 2014 li tistabbilixxi Kumitat Xjentifiku għal-Limiti tal-Espożizzjoni għal Aġenti Kimiċi fuq il-Post tax-Xogħol u li tħassar id-Deċiżjoni 95/320/KE (ĠU L 62, 4.3.2014, p. 18).
   
      (4)  Id-Direttiva tal-Kummissjoni 91/322/KEE tad-29 ta' Mejju 1991 dwar l-istabbiliment ta' valuri ta' limiti indikattivi permess tal-implimentazzjoni tad-Direttiva tal-Kunsill 80/1107/KEE dwar il-protezzjoni tal-ħaddiema mir-riskji relatati mal-esposizzjoni għal aġenti kimiċi, fiżiċi u bijoloġiċi fuq ix-xogħol (ĠU L 177, 5.7.1991, p. 22).
   
      (5)  Id-Direttiva tal-Kummissjoni 2000/39/KE tat-8 ta' Ġunju 2000 li tistabbilixxi l-ewwel lista ta' valuri ta' limiti ta' espożizzjoni minħabba x-xogħol biex timplimenta d-Direttiva 98/24/KE dwar il-protezzjoni tas-saħħa u s-sigurtà tal-ħaddiema minn riskji relatati ma' aġenti kimiċi fuq ix-xogħol (ĠU L 142, 16.6.2000, p. 47).
   
      (6)  Id-Direttiva tal-Kummissjoni 2009/161/UE tas-17 ta' Diċembru 2009 li tistabbilixxi t-tielet lista ta' valuri ta' limitu indikattivi ta' esponiment professjonali fl-implimentazzjoni tad-Direttiva tal-Kunsill 98/24/KE u li temenda d-Direttiva tal-Kummissjoni 2000/39/KE (ĠU L 338, 19.12.2009, p. 87).
   
      (7)  Id-Deċiżjoni tal-Kunsill 2003/C218/01 tat-22 ta' Lulju 2003 li tistabbilixxi Kumitat ta' Konsulenza dwar is-Sigurtà u s-Saħħa fuq il-Post tax-Xogħol (ĠU C 218, 13.9.2003, p. 1).
   
      (8)  ĠU C 369, 17.12.2011, p. 14.
   
      ANNESS
      
                  Nru tal-KE (1)
                  
               
               
                  Nru tal-CAS (2)
                  
               
               
                  L-ISEM TAL-AĠENT KIMIKU
               
               
                  IL-VALURI TAL-LIMITU
               
               
                  Notazzjoni (3)
                  
               
            
                  Tmien (8) sigħat (4)
                  
               
               
                  Perjodu ta' żmien qasir (5)
                  
               
            
                  mg/m3
                      (6)
                  
               
               
                  ppm (7)
                  
               
               
                  mg/m3
                      (6)
                  
               
               
                  ppm (7)
                  
               
            
                  —
               
               
                  —
               
               
                  Manganiż u komposti inorganiċi tal-manganiż
                  (bħala manganiż)
               
               
                  0,2 (8)
                  
                  0,05 (9)
                  
               
               
                  —
               
               
                  —
               
               
                  —
               
               
                  —
               
            
                  200-240-8
               
               
                  55-63-0
               
               
                  Trinitrat tal-gliċerol
               
               
                  0,095
               
               
                  0,01
               
               
                  0,19
               
               
                  0,02
               
               
                  ġilda
               
            
                  200-262-8
               
               
                  56-23-5
               
               
                  Tetraklorur tal-karbonju; Tetraklormetan
               
               
                  6,4
               
               
                  1
               
               
                  32
               
               
                  5
               
               
                  ġilda
               
            
                  200-521-5
               
               
                  61-82-5
               
               
                  Amitrol
               
               
                  0,2
               
               
                  —
               
               
                  —
               
               
                  —
               
               
                  —
               
            
                  200-580-7
               
               
                  64-19-7
               
               
                  Aċidu aċetiku
               
               
                  25
               
               
                  10
               
               
                  50
               
               
                  20
               
               
                  —
               
            
                  200-821-6
               
               
                  74-90-8
               
               
                  Ċjanur tal-idroġenu
                  (bħala ċjanur)
               
               
                  1
               
               
                  0,9
               
               
                  5
               
               
                  4,5
               
               
                  ġilda
               
            
                  200-838-9
               
               
                  75-09-2
               
               
                  Klorur tal-metilen; Diklorometan
               
               
                  353
               
               
                  100
               
               
                  706
               
               
                  200
               
               
                  ġilda
               
            
                  200-864-0
               
               
                  75-35-4
               
               
                  Klorur ta' viniliden; 1,1-Dikloroetilen
               
               
                  8
               
               
                  2
               
               
                  20
               
               
                  5
               
               
                  —
               
            
                  201-083-8
               
               
                  78-10-4
               
               
                  Ortosilikat tetraetil
               
               
                  44
               
               
                  5
               
               
                  —
               
               
                  —
               
               
                  —
               
            
                  201-177-9
               
               
                  79-10-7
               
               
                  Aċidu akriliku; Aċidu prop-2-enojku
               
               
                  29
               
               
                  10
               
               
                  59 (10)
                  
               
               
                  20 (10)
                  
               
               
                  —
               
            
                  201-188-9
               
               
                  79-24-3
               
               
                  Nitroetan
               
               
                  62
               
               
                  20
               
               
                  312
               
               
                  100
               
               
                  ġilda
               
            
                  201-245-8
               
               
                  80-05-7
               
               
                  Bisfenol A; 4,4-Isopropilidenedifenol
               
               
                  2 (8)
                  
               
               
                  —
               
               
                  —
               
               
                  —
               
               
                  —
               
            
                  202-981-2
               
               
                  101-84-8
               
               
                  Etere tad-difenil
               
               
                  7
               
               
                  1
               
               
                  14
               
               
                  2
               
               
                  —
               
            
                  203-234-3
               
               
                  104-76-7
               
               
                  2-etileżan-1-ol
               
               
                  5,4
               
               
                  1
               
               
                  —
               
               
                  —
               
               
                  —
               
            
                  203-400-5
               
               
                  106-46-7
               
               
                  1,4-Diklorobenżen; p-Diklorobenżen
               
               
                  12
               
               
                  2
               
               
                  60
               
               
                  10
               
               
                  ġilda
               
            
                  203-453-4
               
               
                  107-02-8
               
               
                  Akrolein; Akrilaldeid; Prop-2-enal
               
               
                  0,05
               
               
                  0,02
               
               
                  0,12
               
               
                  0,05
               
               
                  —
               
            
                  203-481-7
               
               
                  107-31-3
               
               
                  Format tal-metil
               
               
                  125
               
               
                  50
               
               
                  250
               
               
                  100
               
               
                  ġilda
               
            
                  203-788-6
               
               
                  110-65-6
               
               
                  But-2-in-1,4-diol
               
               
                  0,5
               
               
                  —
               
               
                  —
               
               
                  —
               
               
                  —
               
            
                  204-825-9
               
               
                  127-18-4
               
               
                  Tetrakloroetilen
               
               
                  138
               
               
                  20
               
               
                  275
               
               
                  40
               
               
                  ġilda
               
            
                  205-500-4
               
               
                  141-78-6
               
               
                  Aċetat etiliku
               
               
                  734
               
               
                  200
               
               
                  1 468 
               
               
                  400
               
               
                  —
               
            
                  205-599-4
               
               
                  143-33-9
               
               
                  ċjanur tas-sodju
                  (bħala ċjanur)
               
               
                  1
               
               
                  —
               
               
                  5
               
               
                  —
               
               
                  ġilda
               
            
                  205-792-3
               
               
                  151-50-8
               
               
                  Ċjanur tal-potassju
                  (bħala ċjanur)
               
               
                  1
               
               
                  —
               
               
                  5
               
               
                  —
               
               
                  ġilda
               
            
                  207-069-8
               
               
                  431-03-8
               
               
                  Diaċetil; Butanedion
               
               
                  0,07
               
               
                  0,02
               
               
                  0,36
               
               
                  0,1
               
               
                  —
               
            
                  211-128-3
               
               
                  630-08-0
               
               
                  Monossidu tal-karbonju
               
               
                  23
               
               
                  20
               
               
                  117
               
               
                  100
               
               
                  —
               
            
                  215-137-3
               
               
                  1305-62-0
               
               
                  Diidrossidu tal-kalċju
               
               
                  1 (9)
                  
               
               
                  —
               
               
                  4 (9)
                  
               
               
                  —
               
               
                  —
               
            
                  215-138-9
               
               
                  1305-78-8
               
               
                  Ossidu tal-kalċju
               
               
                  1 (9)
                  
               
               
                  —
               
               
                  4 (9)
                  
               
               
                  —
               
               
                  —
               
            
                  231-195-2
               
               
                  7446-09-5
               
               
                  Diossidu tal-kubrit
               
               
                  1,3
               
               
                  0,5
               
               
                  2,7
               
               
                  1
               
               
                  —
               
            
                  231-484-3
               
               
                  7580-67-8
               
               
                  Idrur tal-litju (6)
               
               
                  —
               
               
                  —
               
               
                  0,02 (8)
                  
               
               
                  —
               
               
                  —
               
            
                  233-271-0
               
               
                  10102-43-9
               
               
                  Monossidu tan-nitroġenu
               
               
                  2,5
               
               
                  2
               
               
                  —
               
               
                  —
               
               
                  —
               
            
                  233-272-6
               
               
                  10102-44-0
               
               
                  Diossidu tan-nitroġenu
               
               
                  0,96
               
               
                  0,5
               
               
                  1,91
               
               
                  1
               
               
                  —
               
            
                  262-967-7
               
               
                  61788-32-7
               
               
                  Terfenil, idroġenat
               
               
                  19
               
               
                  2
               
               
                  48
               
               
                  5
               
               
                  —
               
            
         (1)  
      
         Nru tal-KE: In-numru tal-Komunità Ewropea (KE), l-identifikatur numeriku għas-sustanzi fl-Unjoni Ewropea.
      
         (2)  
      
         Nru tal-CAS: In-Numru tar-Reġistru tas-Servizz tal-Astratt Kimiku.
      
         (3)  Notazzjoni dwar il-ġilda assenjata lill-valur ta' tal-limitu ta' esposizzjoni minħabba x-xogħol tindika l-possibbiltà ta' assorbiment sinifikanti mill-ġilda.
      
         (4)  Imkejla jew kkalkulati b'rabta ma' perjodu referenzjarju ta' medja ponderata skont il-ħin ta' tmien sigħat (TWA).
      
         (5)  Limitu ta' esponiment għal żmien qasir (STEL). Valur ta' limitu li 'l fuq minnu ma għandux ikun hemm esponiment u li huwa marbut ma' perjodu ta' 15-il minuta, sakemm mhux speċifikat xorta oħra.
      
         (6)  
      
         mg/m3
         : milligrammi għal kull metru kubu ta' arja. Għal sustanzi kimiċi f'fażi ta' gass jew fwar il-valur ta' limitu huwa espress f'20 °C u 101,3 kPa.
      
         (7)  
      
         ppm: partijiet għal kull miljun skont il-volum fl-arja (ml/m3).
      
         (8)  Frazzjoni inalabbli.
      
         (9)  Frazzjoni respirabbli.
      
         (10)  Il-valur ta' limitu ta' esponiment għal żmien qasir għal perjodu referenzjarju ta' 1 minuta.